钦定古今图书集成/历象汇编/岁功典/第098卷 > 渔樵问答 > 暑赋 晁公愬
## 钦定古今图书集成/历象汇编/岁功典/第098卷 > 渔樵问答 > 暑赋 晁公愬

盛夏之月，风缄土囊，郁伏不兴。阳亢滋骄，铄石流金，
草木焦然，气蒸山冥。客有过其主人而告之曰：“吁可
畏哉暑也！吾闻朝歌令质，从魏公子，浮瓜清泉，沉李
寒水，嗟人寿之无几，须富贵其何时？南皮之乐，仆甚
慕之，试与主人观乎崤函伊阙，东西二京，平乐毕圭，
长杨上林。高台虽毁，故基犹存，菀多灌丛，交荫纷披，
渭滨雒脽，弥皋被堤，风来鸣枝，影为参差，散于平中，

潇湘，澒洞浩弥，周数千里，蛟龙郁怒，水涌波起，山谷
震动，草木尽靡，观者凛然，发立胆悸，则王人亦欲游
此耶？试又薄游东陲，四明，会稽，衡庐“九疑，玉霄、赤城，
高唐、峨嵋，大木千章，崇𪩘百常，含阴翳阳，不见日光，
深林窅冥，六月飞霜。则主人亦欲游此耶？”主人笑曰：
“佚者不视劳，崇者不观庳，终身戚戚，何时乐为？今夫
大农之廛，栉比钩联，谷稚草壮，昼日出田，携畚荷插，
长后幼先，此人适逢，线溜滥觞，如骥赴泉。齐鲁之郊，
平原广野，黍稷盈畴，百里一舍，修途曼曼，日赫如赭，
车殆人罢，汗浃牛马，举首而望，不见尺瓦。”此人思得
一丘，息肩税驾，止咸阳，游邯郸、郑、卫、溱洧五都之间，
迎夏之阳，群女条桑，柔柯沃叶，密不蔽日，炎光下射，
肤泽沾溢。此人煮菅蒯之庐，意犹自得，从军出戍，奉
车挟毂，象弭百钧，甲裳三属，荷戈而趋，足蹈平陆，毒
阳中“体，炎沙𬊤目。此人幸得休徒止舍，以为至足。绳
枢之子，宅不盈亩，外逼阛阓，纵步无所，行者接武，如
穴中鼠衔窭龃龉，偪仄环堵，中置锜釜炀灶之烟，烦
冤勃郁，冲牖袭户。此人困于烦嚣，不得动作，一见天
宇，犹以为乐。今吾偃仰一室，息交谢客，散发㢮带，萧
然终日，客犹喔咿，不满于色，岂不过矣哉！客无乃贪
佚忘劳，挟崇弃庳，视我之居，若绊若縻，窘不得驰。我
实不然，自适其适，以休以息，其乐易给。故自居此室
而暑不我疾也。且夫与客清谈，相对，危坐隐几，吾心
湛然，清若止水。屏嚣尘其已除，视纷华而不起，尚何
有于暑哉？而当世之士，恶寒附炎，焦烂不止，弗内省
于厥躬，徒归咎于一气，亦”甚矣。客起而谢曰：“仆小人
也。实不及此。”